Живко Лазаров
Колко е красива есента

chitanka.info

Колко е красива есента!

Като лична и отбрана булка.

Нагиздена с пендари от листа.

Сресана от вятърна целувка.

Сватовете — шарени балкани.

Кумовете — горди върхове.

Шаферките — ручеите хладни.

Шаферите — златни брегове.

Дълги влакове са видни гости,

с фракове от росни железа.

Звънналите жици вдигат тости.

Менделсон просвирва се в дъжда.

Колко е красива есента!

Бурята прегръща равнината,

фотографи — мълнии сноват,

и бързат да излъчат новината.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.